Здравейте,


От 1 година съм служител на постоянен трудов договор в една от най-големите аутсорсинг компании в България. Проектът, от който съм част скоро няма да е част от портфолиото на компанията, тъй като самият клиент – чуждестранна компания обяви фалит. Аз обаче не съм служител на фалиралата компания, а на аутсорсинг компанията в България. Вчера бях повикан от работодателя зи и ми беше съобщено, че няма да може да ми предложи преместване в друг проект и че ще бъда съкратен, като ще ми бъде изплатена една заплата. Искам да попитам дали това се предполага да е дължимото обещетение, при положение че в договора ми с компанията е посочено че срокът на предизвестието и за двете страни е 2 месеца. Ще се радвам да получа отговор скоро. Всеки съвет ще е важен за мен. Благодаря предварително.




Обезщетение от работодател при при прекратяване на трудовото правоотношение
===========================================================================

 

Здравейте,


да, правилно сте разбрал описаното от колегата Надежда. Касае се за различни правни основания за прекратяване на трудовия договор – съкращаване на щата и прекратяване на трудовия договор с предизвестие. При Вас се касае за съкращаване на щата и дължимото обезщетение в размер на брутното трудово възнаграждение.


Поздрави,  

адв. Николина Митова  

0898 303092




Здравейте, г-н Александров,


Съгласно чл. 222 от Кодекса на труда при съкращаване в щата или намаляване в обема на работа, обезщетението, което следва да заплати работодателя Ви е в размер на брутното Ви трудово възнаграждение за един месец. Обезщетението подлежи на облагане като трудов доход. Върху него се дължат социални осигуровки, а на здравно осигуряване подлежат само уволнените, които не се осигуряват здравно на друго основание. Дължимата компенсация се изплаща не по-късно от последния ден на месеца, следващ месеца през който правоотношението е прекратено. 


Съгласно чл. 220 от Кодекса на труда страната, която има право да прекрати трудовото правоотношение с предизвестие, може да го прекрати и преди да изтече срокът на предизвестието, при което дължи на другата страна обезщетение в размер на брутното трудово възнаграждение на работника или служителя за неспазения срок на предизвестието. Хипотезата на съкращаване на щата или намаляване обема на работа не се включва в правото на страната да прекрати трудовото правоотношение с предизвестие.


В тази хипотеза Ви се дължи обезщетение в рамките на едно брутно трудово възнаграждение.


Надежда Георгиева  

юрист | Advokatami.bg  

0888 047 188


